open-index/open-wikipedia-markdown huggingface dataset:
Suid-Afrikaanse munisipale verkiesing van 1995–96

Die **Suid-Afrikaanse munisipale verkiesing van 1995–96** is in 1995 en 1996 gehou. Meer as 11&nbsp;000 setels is bestry, waarvan die African National Congress 6&nbsp;032, die Nasionale Party 1&nbsp;814, die Inkatha-Vryheidsparty 754 en die Demokratiese Party 138 gewen het.

Die verkiesings is op 1 November 1995 in die meeste munisipaliteite van die land gehou, maar op 29 Mei 1996 in die Wes-Kaap en op 26 Junie 1996 in KwaZulu-Natal weens geskille oor grensafbakenings vertraag gehou.

## Gedetailleerde nasionale uitslae 
## Verwysings
Brodarica

duimnael|300x300px|Brodarica se hawe

**Brodarica** is 'n dorp geleë suid van Šibenik, Kroasië, op die Adriatiese See kus oor die eiland van Krapanj, by die D8 staatpad. In 2011 het die dorp 'n bevolking van 2,534.

## Verwysings
Takealot.com

**Takealot.com** is 'n elektroniese handelsmaatskappy wat op 15 Junie 2011 in Suid-Afrika gestig is

Die ontluikende bedryf het die geboorte gesien van tuisgemaakte e-handelsplatforms soos Jumia (Nigerië), Takealot (Suid-Afrika) en Kilimall (Kenia), en die mark se potensiaal het nie ongesiens verbygegaan deur internasionale rolspelers soos Amazon, Alibaba, Shein, Shopshipshake en selfs Facebook, wat almal hulself posisioneer vir 'n stukkie van die e-handelkoek.

In April 2019 het **takealot.com** hul eerste stel afhaalpunte geopen, met die handelsmerk *Takealot Pickup Points*. Hierdie is 'n alternatiewe opsie en bied aan die kliënt die keuse om enige dag van die week sy pakkies af te haal of terug te neem. Teen Maart 2020, was meer as 50 van die afhaalpunte beskikbaar in al 9 provinsies van Suid-Afrika. Die 1 177 m² **takelot.com** Midrand-afhaalpunt is geleë bo-oor die besigste hoofweg in Afrika (die N1) en kan meer as 7&nbsp;000 kliënte per dag bedien.

## Verwysings 
## Eksterne skakels 
* https://www.takealot.com/ amptelike webwerf
William Bean

**William Bean** (1787-1866) was 'n Engelse geoloog en skulpkenner. Hy was 'n pionier van Yorkshire geologie. In 1859 het hy sy versameling van meer as 15 000 fossiele (meestal van plekke rondom Scarborough) verkoop. Die meerderheid van sy versameling is deur die deur die British Natuurhistoriese Museum en die Yorkshire Filosofiese Vereniging aangekoop.
Bean beskryf verskeie nuwe spesies van Mollusca, insluitende *Beringius turtoni*, wat na William Turton vernoem word. Bean was geassosieer met die tydskrif Natural History, en was 'n vriend van Joshua Alder en Albany Hancock.

## Verwysings 
## Bron 
* Ian Massey, 1978 The William Bean shell collection -Wood End Museum of Natural History, Scarborough *Porcupine Newsletter* Vol 1 No.6
Hoof- uitvoerende beampte

’n **Hoof- uitvoerende beampte** (**HUB**) is die posisie van die mees senior korporatiewe beampte, bestuurder, leier of administrateur in beheer van die bestuur van ’n organisasie. HUB’s lei ’n verskeidenheid van organisasies, insluitend die openbare en private korporasies, nie-winsgewende organisasies en selfs ’n paar regeringsorganisasies (bv. Kroonkorporasies). Die HUB van ’n korporasie of maatskappy rapporteer gewoonlik aan die raad van direkteure en is belas om die waarde van die entiteit te maksimeer, wat kan insluit die maksimalisering van die aandeelprys, markaandeel, inkomste of ’n ander element. In die nie-winsgewende- en die regeringsektor, is HUB’s tipies gerig op die bereiking van uitkomste wat verband hou met die organisasie se missie, soos die vermindering van armoede, die verhoging van geletterdheid, ens. Die HUB, as hoof- *uitvoerende* beampte, kan ook as **president**, **uitvoerende hoof** (UH), en **besturende direkteur** (BD), asook die **verteenwoordiger direkteur** (**VD**) in Japan bekend staan.

## Verwysings 
## Verdere leesstof 
* Huang, Jiekun, and Darren J. Kisgen. "Gender and corporate finance: Are male executives overconfident relative to female executives?." *Journal of Financial Economics* 108#3 (2013): 822-839. online 
* Kaplan, Steven N., Mark M. Klebanov, and Morten Sorensen. "Which CEO characteristics and abilities matter?." *Journal of Finance* 67#3 (2012): 973-1007. online
* Shleifer, Andrei, and Robert W. Vishny. "A survey of corporate governance." *Journal of Finance* 52#2 (1997): 737-783.
* Vancil, Richard F. *Passing the baton: Managing the process of CEO succession* (Harvard Business School Press, 1987).

## Eksterne skakels 
* U.S. Bureau of Labor Statistics - Top Executives: Description and Outlook
Jeremy Weir

**Jeremy Weir** (gebore 1964) is 'n Australiese geoloog, bankier en sakeman, die HUB van Trafigura sedert Maart 2014, wanneer hy by Claude Dauphin  oorgeneem het.

## Vroeë lewe 
Weir is gebore in Melbourne, Australië in 1964. Hy het 'n baccalaureusgraad in Geologie van die Universiteit van Melbourne, Australië.

## Loopbaan 
Weir het gewerk vir N M Rothschild & Sons van 1992 tot 2000, in Australië en Londen, en was verantwoordelik vir die kommoditeit handel, bemarking en hul internasionale metale afgeleide besigheid.

Voordat hy die HUB geword het, was Weir die hoof van mynbou en mark risiko.

Sedert hy die HUB geword het, het Weir pogings gemaak om Trafigura se bedrywighede meer oop maak vir openbare ondersoek, en in April 2015 was die eerste Trafigura HUB om in die openbaar  te praat.

## Verwysings
William Turton

**William Turton**  (21 Mei 1762 - 28 Desember 1835) was 'n Engelse naturalis.

Willian Turton is in Olveston, Gloucestershire gebore en is opgelei by Oriel College, Oxford. Hy het in Swansea in die praktyk getree, maar het sy vrye tyd aan die natuurgeskiedenis, veral konchologie, toegewy. Hy het verskeie geïllustreerde skulpboeke gepubliseer, en 'n vertaling van Gmelin se uitgawe van ''Linnaeus' Systema Naturae'' in 1806. Turton is in Bideford dood. Sy skulpversameling is nou by die Smithsoniese Instituut. Die tweekleppige genus Turtonia en die spesie Galeomma turtoni  is na hom vernoem.

## Verwysings
Nowe Drozdowo

**Nowe Drozdowo** [ˈnɔvɛ&#x20;drɔzˈdɔvɔ] is 'n dorp in die administratiewe distrik van Gmina Rzewnie, binne Maków graafskap, Woiwodskap Masowië, in die oos-sentraal-Pole.

## Verwysings
Gian Visser

**Gian Visser** (gebore 27 Februarie 1975) is 'n Suid-Afrikaanse entrepreneur en die hoof- uitvoerende beampte van Afrihost. Visser is in 2014 as die Institute of IT Professionals SA se IT-persoonlikheid van die jaar aangewys. Hy is ook MyBroadband se IT-persoonlikheid van die jaar in 2013, 2014, en 2016 toegeken.

## Verwysings 
## Sien ook 
* Afrihost
Antti Elias Rentola

**Antti Elias Rentola** (8 Februarie 1881, Vimpeli – 28 Julie 1919) was 'n Finse Lutherse predikant en politikus. Hy was 'n lid van die Parlement van Finland van 1917 tot 1919, en het die *Agrarian League* verteenwoordig.

## Verwysings
Mierysterdier

Die **mierysterdier** (ook genoem **mierystervark** deel van die orde *Monotremata*) toon ooreenkomste met sowel die miervreter as die ystervark. 
regs|duimnael|Mierysterdier
Die dier is sowat 40 tot 80 cm lank, met 'n ronde snawel en lang hare aan sy liggaam. Net soos die ystervark, het die diertjie kenmerkende penne op sy rug. Die dier se lang tong kan ver uitgesteek word en is uiters geskik vir die oplek van miere en termiete. Wanneer die mierystervark skielik aangeval word, rol hy hom net soos 'n krimpvark in 'n ronde balletjie op en word dan deur sy rugpenne beskerm. 

## Bronnelys 
*Wêreldspektrum, Volume 6, bl.35,
Eddir

**Eddir** is 'n klein dorp en landelike gemeente in Taroudant Provinsie van die Souss-Massa-Drâa streek van Marokko. Ten tyde van die 2004-sensus, het die gemeente 'n totale bevolking van 7664 mense wat in 1122 huishoudings woon.

## Verwysings
Stevo Crvenkovski

**Stevo Crvenkovski** (18 Maart 1947 in Skopje – 4 Februarie 2004 in Skopje) was 'n diplomaat van die Republiek van Masedonië. Hy het  van 1993 tot 1996 as minister van buitelandse sake van die Republiek gedien en was daarna, tot en met sy dood, 'n ambassadeur in verskeie lande.

## Verwysings
Japannese swart salamander

Die **Japannese swart salamander** (*Hynobius nigrescens*) is 'n spesie van salamander in die Hynobiidae familie, endemies aan Japan.
Sy natuurlike habitat is gematigde woude, gematigde grasveld, moerasse, varswater vleie, afwisselende varswater vleie, besproeide grond, kanale en slote.

## Verwysings 
* Kaneko, Y. & Matsui, M. 2004. *Hynobius nigrescens*. 2006 IUCN Red List of Threatened Species. Afgelaai op 22 Julie 2007.
Teikentaal (vertaling)

In vertaling, is die "**teikentaal**" die taal waarna die bron vertaal word. Dit is die antoniem van brontaal, wat die taal is waaruit mens vertaal.

In die meeste professionele instellings, is die teikentaal ook die vertaler se moedertaal. Vertaling vir gespesialiseerde of professionele velde vereis dikwels 'n werkende kennis en relevante terminologieë van die teikentaal. Byvoorbeeld, die vertaling van 'n wetlike teks vereis nie net vlotheid in die teikentaal nie, maar ook vertroudheid van die terminologie wat spesifiek op die wettige veld in die teikentaal.

Terwyl die vorm en styl van die brontaal dikwels nie kan gereproduseer word in die teikentaal nie, kan die betekenis en inhoud gereproduseer word. Taalkundige Roman Jakobson het so ver gegaan as om te beweer dat alle kognitiewe ervaring kan geklassifiseer word en uitgedruk in enige lewende taal.

## Verwysings
Zakkie Eloff

regs|280px|duimnael|Zakkie Eloff en René van Zyl-Eloff, sy vrou wat hy as kunsstudent in Pretoria leer ken het, kies in 1962 werk vir 'n uitstalling.

**Zaccharia (Zakkie) Eloff** (1925–2004), 'n Suid-Afrikaanse skilder van die dier in die natuur, is in 1925 in Botswana gebore. Hy het egter sy skoolopleiding aan die Pretoria Boys High School ontvang, waar hy kuns onder Walter Battiss studeer het. Sy naskoolse kunsopleiding het hy in Johannesburg onder Maurice van Essche en Phyllis Gardiner ontvang. In 1957 is hy op 'n studiereis na die buiteland, waar hy aan die Central School of Art in Londen gewerk het.

Hy het ook talle Europese lande besoek. Daarna was hy tot in 1961 aan die Pretoriase Kunsskool verbonde. Hy het die onderwysberoep verlaat en 'n wildbewaarder in die Etosha-wildtuin in Namibië (destyds Suidwes) geword. Daarna was hy 'n voltydse kunstenaar op Witrivier. Eloff se werk is gekenmerk deur buitengewone waarneming en kennis van die dier se gedragspatroon in sy natuurlike omgewing.

Saam met die kunstenaar Fritz Krampe van Namibië word hy alom as die belangrikste uitbeelder van die wilde dier in die Suid-Afrikaanse kuns beskou. Sy kuns is sterk grafies georiënteer en hy het ook naam gemaak as tekenaar en grafiese kunstenaar. Sy tekeninge getuig van 'n sensitiewe, ritmiese Iyngebruik en die ekonomiese gebruik van middele. Voorbeelde van sy kuns is in verskeie openbare en private versamelings oor die hele land opgeneem.

## Bronnelys 
* Wêreldspektrum, Volume 6, bl.105, 
* Zakkie Eloff. In: Lantern. Tydskrif vir Volksopvoeding. Jaargang 6, nr. 2, Desember 1956
Pseudovulkaniese verskynsels

Geoloë noem natuurverskynsels wat baie na vulkane aard maar nie al die eienskappe besit van vulkaniese uitbarstings bevat nie, **pseudovulkaniese verskynsels**. *Pseudo* (Grieks: skyn)

In die antieke tye het mense wat in die omgewing van die Kaspiese See geleef het, van tyd tot tyd sulke onverklaarbare **verskynsels** waargeneem. Angswekkende vlamme het uit splete in die aarde geskiet om kort daarna weer vanself uitgedoof te raak. Hulle het vas geglo dit is bonatuurlik en is altare ter ere van die 'gode van die onderaardse vuur' gebou. 

Min het hulle geweet dit word veroorsaak deur gas, veral metaan wat uit die holtes in die aarde opstyg en spontaan aan die brand slaan. 

## Vreemde verskynsels 
Geisers of spuitbronne is indrukwekkende voorbeelde hiervan.

Solfataras of  dampbronne (swawelwaterstofuitstromings in kraters van sterwende vulkane)

Fumaroles (gat in die aarde waar rook of damp uitkom)

Booruitsromings (gasbron bv. boor en helium) Word ook as energiebron benut. 

Moddervulkane spuit water(meestal koud), modder, gasse en selfs see-fossiele uit. 

## Sien ook 
* Geiser (bron)
* Lys van argaïsmes
* Vulkane

## Bronnelys 
* Kennis, 1980, vol 4, bl. 677,
Versapper

Die **versapper**, of **sapmeul** soos die eerste modelle in Afrikaans bekend gestaan het, is 'n elektriese toestel wat in die kombuis en voedselindustrie gebruik word. Dit staan in Engels bekend as *blender* en as *liquidiser* in Britse Engels. 

Word gebruik om voedsel baie fyn te maal en te verpulp. 'n Nuwer verbetering van die toestel, die handversapper (Engels: *immersion or stick blender)*  

Die elektriese koffiemeule wat koffiebone maal, is ook 'n voorbeeld van die toestel. 

## Elektriese toestel 
Hierdie apparaat word aangedryf deur 'n klein seriemotor. Die motor draai twee of vier lemme vinnig in die rondte, en dit sny die indhoud van die houer in fyn stukkies. Party meule kan selfs koffiebone, ys of neute maal.

## Sien ook 
Amandelmelk

## Bronnelys 
* Kennis, 1980, vol 4, bl. 692-693,
Brontaal (vertaling)

In vertaling, is die **brontaal** die taal waaruit mens vertaal; dit is die antoniem van teikentaal, wat die taal is waarna die bron vertaal word. Deel van die probleme in vertaling ontstaan as gevolg van die leksikale gaping tussen die brontaal en die teikentaal. Die noodsaaklikheid van vertaling ontstaan van daardie gaping, veral tussen die twee tale wat deel is van verskillende taal families.

In meeste professionele instellings, is die brontaal ook die vertaler se tweede taal. Die proses begin tipies met 'n volledige en in-diepte analise van die oorspronklike teks in die brontaal, wat volledige begrip verseker voor die werklike daad van vertaling genader is.

Om die egtheid van die vertaling te bevestig, is terug-vertaling soms gebruik. Dit beteken dat 'n teks is vertaal vanaf die brontaal na die teikentaal; 'n tweede vertaler vertaal dan die vertaling terug na die brontaal. Die twee brontaal tekste—die oorspronklike en die terug-vertaling—is dan vergelyk vir teenstrydighede.

## Verwysings
Wara-Wara Bafodea Hoofmanskap

**Wara-Wara Bafodia** is 'n hoofmanskap in Koinadugu Distrik van Sierra Leone met 'n bevolking van 25,713.  Die hoof dorp is Bafodea.

## Verwysings
Hoofmanskap

'n **Hoofmanskap** is 'n vorm van hiërargiese politieke organisasie in nie-industriële samelewings gewoonlik gebaseer op verwantskap, en waar formele leierskap monopoliseer word deur die wettige senior lede van geselekteerde gesinne of "huise". Hierdie elite vorm 'n politieke-ideologiese aristokrasie met betrekking tot die algemene groep.

## Bibliografie 
* Berezkin, Yu. E. 1995. "Alternative Models of Middle Range Society" and " 'Individualistic' Asia vs. 'Collectivistic' America?", in *Alternative Pathways to Early State*, Ed. N. N. Kradin & V. A. Lynsha. Vladivostok: Dal'nauka: 75–83.
* Carneiro, R. L. 1981. "The Chiefdom: Precursor of the State", *The Transition to Statehood in the New World* / Ed. by G. D. Jones and R. R. Kautz, pp.&nbsp;37–79. Cambridge, UK – New York, NY: Cam-bridge University Press.
* Carneiro, R. L. 1991. "The Nature of the Chiefdom as Revealed by Evidence from the Cauca Valley of Colombia", *Profiles in Cultural Evolution* / Ed. by A.T. Rambo and K. Gillogly, pp.&nbsp;167–90. Ann Arbor, MI: University of Michigan Press.
* Earle, T. K. 1997. *How Chiefs Came to Power: The Political Economy of Prehistory*. Stanford, CA: Stanford University Press.
* Frantsouzoff S. A. 2000. "The Society of Raybūn", in *Alternatives of Social Evolution*. Ed. by N.N. Kradin, A.V. Korotayev, Dmitri Bondarenko, V. de Munck, and P.K. Wason (p.&nbsp;258-265). Vladivostok: Far Eastern Branch of the Russian Academy of Sciences.
* Korotayev, Andrey V. 2000. Chiefdom: Precursor of the Tribe?, in *Alternatives of Social Evolution*. Ed. by N.N. Kradin, A.V. Korotayev, Dmitri Bondarenko, V. de Munck, and P.K. Wason (p.&nbsp;242-257). Vladivostok: Far Eastern Branch of the Russian Academy of Sciences; reprinted in: *The Early State, its Alternatives and Analogues*. Ed. by Leonid Grinin et al. (р. 300-324). Volgograd: Uchitel', 2004.
* Kradin, Nikolay N. 2000. "Nomadic Empires in Evolutionary Perspective", in *Alternatives of Social Evolution*. Ed. by N.N. Kradin, A.V. Korotayev, Dmitri Bondarenko, V. de Munck, and P.K. Wason (p.&nbsp;274-288). Vladivostok: Far Eastern Branch of the Russian Academy of Sciences; reprinted in: *The Early State, its Alternatives and Analogues*. Ed. by Leonid Grinin et al. (р. 501-524). Volgograd: Uchitel', 2004.
* Kradin, Nikolay N. 2002. "Nomadism, Evolution, and World-Systems: Pastoral Societies in Theories of Historical Development", *Journal of World-System Research* 8: 368-388.
* Kradin, Nikolay N. 2003. "Nomadic Empires: Origins, Rise, Decline", *Nomadic Pathways in Social Evolution*. Ed. by N.N. Kradin, Dmitri Bondarenko, and T. Barfield (p.&nbsp;73-87). Moscow: Center for Civilizational Studies, Russian Academy of Sciences.

## Verwysings 
## Eksterne skakels 
* Characteristics of Chiefdoms
* Chiefdom: Precursor of the Tribe? 
* Origins and Evolution of Chiefdoms 
* Was the Chiefdom a Congelation of Ideas? by Robert L. Carneiro. In Grinin L. E. et al. Early State, Its Alternatives and Analogues. Volgograd, Uchitel, 2004.
Nellie du Toit

**Petronella (Nellie) du Toit** (* 17 Desember 1929 in Pietersburg, Transvaal; † 29 Julie 2018) was 'n Suid-Afrikaanse liriese sopraan. Sy is op 29 Julie 2018 oorlede nadat sy 'n rukkie lank longontsteking gehad het. Van haar moeder, wat self baie musikaal was, het sy haar eerste onderrig in sang en musiek ontvang. Ná matriek het sy by die Suid-Afrikaanse Musiekkollege in Kaapstad ingeskryf en is verder deur Adelheid Armhold en Gregorio Fiasconaro onderrig.

Aan die einde *van* 1952 het sy die Diploma in Opera met lof verwerf en die volgende jaar na Londen vertrek, waar sy haar studies onder Tatiana Makushina voortgesit het, asook rolle in *Le Nozze di Figaro* en *La Cenerentola* vir die English National Opera vertolk het. Ná haar terugkeer na Suid-Afrika het sy saam met die beroemde tenoor Marcel Mittrisch 'n toer deur die land onderneem met die oog op die verwerwing van 'n lisensiaat in sang. Sy het haar studie voortgesit aan die Universiteit van Suid-Afrika. Op grond van haar prestasie in dié studie het sy 'n Unisa-beurs ontvang, wat haar in staat gestel het om weer oorsee te gaan studeer – dié keer in Wene onder Maria Hittorff.

Na haar terugkeer was sy aktief betrokke by opera-opvoerings dwarsdeur Suid-Afrika. Die Nederburg-operaprys is reeds drie keer aan haar toegeken – die laaste keer vir haar vertolking van Tosca in 'n produksie van Sukovs. Dié toekenning is ook 'n aanduiding van haar beheersing van dramatiese rolle.

Hoogtepunte in haar loopbaan was haar deelname aan die première van Henk Badings se radiofoniese opera *Asterion* (N.P. van Wyk Louw, 1958) en in 1970 aan die *Ballade van die Bloeddorstige Jagter* (G.A. Watermeyer) van dieselfde komponis. In 1972 het sy sesde geëindig in die *Madame Butterfly*-kompetisie in Japan. Etlike operarolle het sy herhaaldelik gesing, byvoorbeeld Madama Butterfly, wat sy meer as honderd keer gesing het, Mimi in *La Bohème,* Violetta in *La Traviata,* Lucia in *Lucia di Lammermoor* en Norma in die gelyknamige opera. Ook die Lieder-kuns het sy nooit verwaarloos nie en het dikwels in Liederkonserte opgetree en radiouitvoerings gegee.

## Bronnelys 
* *Wêreldspektrum*, Vol. 5, 180-181,
Fagotconcerto (Mozart)

Die **Fagotconcerto** in B-mol-majeur, K. 191/186e, is 'n fagotconcerto wat in 1774 deur die 18-jarige Wolfgang Amadeus Mozart geskryf is. Dit is Mozart se eerste concerto vir 'n blaasinstrument. Daar word bespiegel dat die werk in die opdrag van Thaddäus Freiherr von Dürnitz, 'n aristokratiese amateurfagblaser wat 74 van Mozart se werke besit het, gekomponeer is. Geleerdes vermoed dat Mozart vyf fagotconcerto's gekomponeer het, waarvan slegs die eerste vandag oorleef.

Hierdie fagotconcerto is die werk vir fagot wat die meeste gespeel en bestudeer word in die instrument se hele repertorium. Byna alle fagotblasers sal hierdie werk in hul loopbaan opvoer.

## Instrumentasie 
Die Fagotconcerto in B-mol-majeur is geskryf vir solofagot en 'n orkes met twee hobo's, twee natuurhorings in B-mol (soms vir F getranskribeer), viool I/II, altviool, tjello, en kontrabas.

## Verwysings 
## Eksterne skakels 
*
*

### Video 
* , interpretasie deur die fagotblaser Aligi Voltan met die Orchestra del Teatro Olimpico di Vicenza onder dirigensie van Giovanni Battista Rigon op YouTube
International Music Score Library Project

duimnael|Skermkiekie van die projek.
Die **International Music Score Library Project** (**IMSLP**), ook bekend as die **Petrucci Music Library** na Ottaviano Petrucci, is 'n subskripsiewebwerf wat 'n biblioteek van bladmusiek in die publieke domein via die wiki-beginsel daarstel. Sedert sy begin op 16 Februarie 2006 is meer as 370 000 items bladmusiek en 42 000 opnames van meer as 110 000 werke deur meer as 14 000 komponiste opgelaai. Die projek maak gebruik van MediaWiki-sagteware.

## Eksterne skakels 
*
Fagotconcerto

[duimnael|[Fagotconcerto (Mozart)|Fagotconcerto in B-mol-majeur van Mozart, derde beweging (*Rondo Tempo di Menuetto*)]]

'n **Fagotconcerto** is 'n concerto vir fagot en 'n musiekensemble, gewoonlik 'n orkes. Hierdie musikale vorm ontstaan tydens die barok en van die eerste meesterwerke in die genre is die ca. 40 fagotconcerto's van Vivaldi. Later skryf Mozart en Weber beroemde fagotconcerto's. Die fagotconcerto bly desnieteenstaande relatief raar tot en met die 20ste eeu.

## Sien ook 
### Bekende fagotconcerto's 
* Fagotconcerto, K. 191 deur Wolfgang Amadeus Mozart, die enigste oorlewende werk uit drie oorspronklike fagotconcerto's wat hy geskryf het
Constanze Mozart

**Maria Constanze Cäcilia Josepha Johanna Aloysia Mozart** (née **Weber**) (5 Januarie 1762 – 6 Maart 1842) was 'n Oostenrykse sangeres en die vrou van Wolfgang Amadeus Mozart. Sy trou met Mozart in 1782 en sing waarskynlik 'n gedeeltelike opvoering van haar man se mis in C-mineur in 1783. Ná Mozart se dood ondersteun sy haarself en hul twee kinders deur sy werke te publiseer en te laat opvoer. Sy trou in 1809 met die Deense diplomaat Georg Nikolaus Nissen, wat in sy aftrede Mozart se biografie skryf.

## Bronne 
* Paul Griffiths. *The Penguin Companion to Classical Music*
Karl Thomas Mozart

[duimnael|upright|Die twee nasate van [Wolfgang Amadeus Mozart en Constanze Mozart wat tot in volwassenheid oorleef het: Franz Xaver Wolfgang Mozart (links) en Karl Thomas (regs) (deur Hans Hansen, Wene, 1800.]]
[duimnael|upright|Karl Thomas Mozart, [daguerreotipe, 1856.]]

**Karl** (ook **Carl**) **Thomas Mozart** (* Wene, 21 September 1784; † Milaan, 31 Oktober 1858) was die seun en oudste kind van Wolfgang Amadeus Mozart wat volwassenheid bereik het. Hy was 'n staatsamptenaar in Milaan. Hy en sy jonger broer Franz Xaver Wolfgang Mozart was in 1842 in Salzburg vir die onthulling van die monument ter nagedagtenis aan hul vader. Nie Karl nog Thomas had nasate, dus eindig Amadeus se direkte bloedlyn hier.

## Bronne 
* Paul Griffiths. *The Penguin Companion to Classical Music*

## Eksterne skakels
Houtluis

Die **houtluis** of kelderluis is nie 'n insek nie maar 'n skaaldier (Crustacea).
links|duimnael|340x340px|Houtluis (*Porcellio scaber*)

Dit het 14 liggaamsdele wat aan die **houtluis** die soepelheid skenk om op te kan krul in 'n balletjie soos 'n krimpvarkie, wanneer gevaar dreig.

Daar is verskeie spesies van hierdie klein diertjies ter wêreld. Die **houtluis** *Porcellionides approximatus* is 'n endemiese dierspesie, wat uitsluitlik op die Krim voorkom.

[duimnael|[Middellandse See|Mediterreense oprolhoutluis ( *Armadillidium granulatum*).

Oprolluise is klein landbewonende *crustacea* van die orde *Isopoda.* Dit het 7 pare pote, wat kan oprol in 'n amper perfekte spheriese  vorm wanneer dit gesteur word. Fotos van 'n spesimen wat na die gewone posisie terugkeer as die gevaar verby is.
]]

## Sien ook 
* Krim
* Geleedpotiges
* Skaaldiere

## Bron 
* KENNIS, 1980, vol 5, bl. 842-843, 

## Eksterne Skakels 
* Inligting oor houtluise
Franz Xaver Wolfgang Mozart

**Franz Xaver Wolfgang Mozart** (* Wene, 26 Julie 1791; † Karlsbad, 29 Julie 1844) was 'n Oostenrykse pianis en komponis en die jongste van Wolfgang Amadeus Mozart se twee kinders wat volwassenheid bereik het. Hy bestee die grootste deel van sy lewe in Lwif (Lemberg) in die hedendaagse Oekraïne. Hy studeer saam met Dušek in Praag en saam met Hummel, Albrechtsberger, en Salieri in Wene. Sy werk sluit in twee klavierconcerto's (C, Op.14, 1809; E-mol, Op.25, 1818), kamermusiek, klaviervariasies, korale musiek, en liedere.

## Bronne 
* Paul Griffiths. *The Penguin Companion to Classical Music*
Samuel Daniell

**Samuel Daniell** (*Chertsey, Engeland, 1775 – Ceylon, 16 Desember 1811) was 'n Engelse kunstenaar en reisiger in Suid-Afrika. Hy word sekretaris en tekenaar van 'n ekspedisie wat in 1801 uit Kaapstad vertrek om 'n gebied (tans Botswana) te verken. Daniell het juiste en treffende sketse gemaak en die plaaslike stamme uitgebeeld. In 1804 verskyn sy *African Scenery*, een van die waardevolste stukke *Africana*. Hy is in 1811 op Ceylon oorlede. Sy sketsboek oor Suider-Afrikaanse stamme verskyn in 1820 na sy dood.

## Fotogalery 

Lêer:Daniell Quagga.jpg|*Die kwagga* – akwatint in kleur in 1804.
Lêer:Daniell Boosh Wanna Hut.jpg|'*n Boosh-Wannah Hut* – akwatint in kleur in 1804.
Lêer:Daniell Trekboer.jpg|''Trekboere maak 'n kamp* – akwatint in kleur in 1804.
Lêer:Sameul Daniell - Khoisan besig om sprinkane te braai - 1804.jpg|*Khoisan besig om sprinkane te braai* – akwatint in kleur in 1804.
Lêer:Samuel Daniell - Kora-Khokhoi preparing to move - 1805.jpg|*Korah-Khoikhoi besig om hulle hutte af te breek om na nuwe weivelde te trek* – akwatint in kleur in 1805.
Lêer:Daniell Hottentot.jpg|*'n Hottentot, 'n Hottentot-vrou, 'n Kaffre, 'n Kaffre-vrou* – akwatint in kleur in 1805.

## Bronne 
* *Ensiklopedie van Suidelike Afrika*, Eric Rosenthal, 1967
* Thomas Sutton: *The Daniells : Artists and Travellers''. J. Lane: London 1954.

## Eksterne skakels
Ted Baker

**Ted Baker plc** is 'n Britse mode-etiket wat luukse klere vir dames, here en kinders asook bybehore in sy eie en in konsessiewinkels verkoop. Die onderneming word op die Londense Effektebeurs gelys en maak deel uit van die FTSE 250-indeks.

## Geskiedenis 
Anders as wat die onderneming se naam sinueer, is Ted Baker geen mode-ontwerper nie, maar 'n fiktiewe naam wat deur die stigter en huidige hoof uitvoerende beampte, Ray Kelvin, vir sy onderneming gekies is. Kelvin het sy eerste winkel in Maart 1987 in Glasgow gevestig waar hy 'n reputasie as verskaffer van gehaltehemde vir here verdien het. Aanvanklik is 'n gratis skoonmaakdiens aangebied vir elke hemp wat daar gekoop is.

Verdere winkels is vervolgens in ander groot Engelse stede soos Manchester, Sheffield, Cambridge en Nottingham geopen, later - in 1990 - ook in Covent Garden, Londen. Ongewoon genoeg het die onderneming ondanks die feit dat geen geld aan konvensionele advertensies en bemarking bestee is nie en aangewese was op mond-tot-mond-verspreiding tot een van die mees vooraanstaande mode-etikette gegroei. Vir sy Verdienste aan die Britse modebedryf het Ray Kelvin in 2011 die toekenning en titel Kommandeur van die Orde van die Britse Ryk uit die hand van koningin Elizabeth II ontvang. In die volgende jaar is die eerste Ted Baker-modewinkel in Suid-Afrika geopen.

## Verwysings
Maria Anna Mozart

**Maria Anna Walburga Ignatia Mozart** (noemnaam **Marianne**, bynaam **Nannerl**; * Salzburg, 30/31 Julie 1751; † Salzburg, 29 Oktober 1829) was 'n Oostenrykse musikant and die suster van Wolfgang Amadeus Mozart. Sy het ook gekomponeer, maar geen van haar werke het oorleef nie. In 1784 trou sy op aandrang van haar vader met Johann Baptist von Berchtold zu Sonnenburg, 'n magistraat wat 15 jaar ouer was as sy. Hul enigste kind wat volwassenheid bereik het, was Leopold (1785–1840), met wie sy na Salzburg terugkeer na haar man se dood in 1801. Met 'n toename in belangstelling in haar broer, verskaf sy inligting en help met die opspoor van manuskripte.

## Bronne 
* Paul Griffiths. *The Penguin Companion to Classical Music*
Edelweiss

Die **edelweiss** (*Leontopodium nivale*) is 'n hooggebergteplant van die familie Compositae (saamgestelde blomme). Die plante word in Europa onder meer op die Alpe, die Apennyne, die Pireneë en die Karpate aangetref, asook in Sentraal-Asië.

Die stingel en lansetvormige blare is met silwerkleurige, wollerige hare bedek, en die klein, bleekgeel blomhofies (tussen 2 en 10) staan dig opmekaar in die middel van wit skutblare.

Die **edelweiss** *(Leontopodium alpinum)* is 'n meerjarige kruid en word tussen 5 en 20 cm hoog. Dit word dikwels tot op 'n hoogte van 3500 m bo seespieël aangetref, maar selde laer as 1 500 m.

Toeriste het op so 'n groot skaal dié plante op maklik bereikbare plekke uitgeroei dat hulle eintlik nog net in onherbergsame plekke aangetref word. Hierdie blom het al feitlik simbolies van die Alpe geword. Daar is talle verhale oor bergklimmers wat hul lewe gewaag het om een van hierdie skaars blommetjies te pluk.  Die Alpynse lande moes reeds streng beskermingswette maak om die **edelweiss**, die landsblom van Switserland, van algehele uitwissing te red.

## Bronnelys 
* Wêreldspektrum, Vol. 5, 187, 
* KENNIS,  vol 8, 1980, bl. 1540-1541,
David Draper

Dr. **David Draper** (1859 - 1929) was 'n Suid-Afrikaanse geoloog en is in 1859 aan die Kaap gebore. Hy het hom hoofsaaklik self geleer en baie van sy vroeë ondervinding by G.W. Stoe opgedoen. Hy het Kimberley, Lydenburg en Natal in die jare 1870's besoek en belangrike ontdekkings gedoen. Hy het deelgeneem aan die Geologiese opname van die Witwatersrand en daarna oorsee gegaan. Hy het ook Turkye, Borneo en Suid-Amerika besoek en hom veral toegespits op diamantontginning in Brasilië. In 1904 en 1905 was hy in beheer van die eerste ondersoek na tinneerlae in die Bosveld. Hy ontvang 'n eredoktoraat van die Universiteit van die Witwatersrand in 1927. Hy sterf in 1929. Die Draper-medalje is ter ere van hom vir buitengewone diens in Suid-Afrikaanse geologie ingestel.

## Bron 
* *Ensiklopedie van Suidelike Afrika*, Eric Rosenthal, 1967
James Edwin Duerden

Professor **James Edwin Duerden** (1869 - 1937) was 'n Suid-Afrikaanse dierkundige wat in Lancashire gebore is. Hy studeer in Londen en aan die John Hopkins Universiteit in die Verenigde State. Hier spesialiseer hy in koraal en seedierkunde. Hy word in Suid-Afrika aangestel as hoof van die departement Dierkunde aan die Universiteit van Grahamstad. Hy het ook later 'n belangrike ondersoek gedoen na die natuurgeskiedenis van volstruise vir die Unie-regering. Hy sterf in 1937.

## Bron 
* *Ensiklopedie van Suidelike Afrika*, Eric Rosenthal, 1967
Henry Hare Dugmore

duimnael|Henry Hare Dugmore

Eerwaarde **Henry Hare Dugmore** (1810 - 1896) was 'n Suid-Afrikaanse sendeling en skrywer. Hy is in Engeland gebore en arriveer saam met sy ouers in Suid-Afrika as deel van die 1820-Setlaars. Hy word later 'n Metodistiese predikant en gedurende sy 45 jaar diens was op hy Salem, Grahamstad, King William's Town en Mount Coke. Daarna vestig hy hom op Queenstown. Hy kon Engels en Xhosa ewe goed praat. Hy het meer as 100 Gesange in Xhosa geskryf. Sy bekendste werk is *Reminiscences of an Albany Settler*. Hy is oorlede in 1896.

## Bron 
* *Ensiklopedie van Suidelike Afrika*, Eric Rosenthal, 1967
Christian Friedrich Ecklon

**Christian Friedrich Ecklon** (1795 - 1868) was 'n Suid-Afrikaanse plantkundige. Hy is op 17 Desember 1795 op Apenrade, Sleeswyk-Holstein gebore wat toe nog deel van Denemarke was. Hy studeer in Kiel in aptekerswese en begin belang stel in plante. Hy werk as 'n assistent vir 'n Kaapse apteker genaamd Polemann, wat 'n amateurbotanis was. Ecklon begin 'n groot versameling opbou en doen proefnemings in sy eie miniatuur botaniese tuin. Hy ontvang 'n klein jaargeld van die Koninkryk van Denemarke vir navorsingwerk wat hom in staat stel om sy ondersoeke na die binneland uit te brei. Hy het verskeie belangrike werke in oorleg met K.L.P. Zeyher gepubliseer, tog ondervind hy baie terugslae. Hy het onder meer al sy besittings in 'n brand verloor. Hy is oorlede in Desember 1868.

Die standaard afkorting **Eckl.** word gebruik om hierdie persoon as die skrywer aan te dui wanneer 'n botaniese naam aangehaal word.

## Sien ook 
* Lys van botaniste volgens outeursafkorting

## Bron 
* *Ensiklopedie van Suidelike Afrika*, Eric Rosenthal, 1967
Karl Ludwig Philipp Zeyher

**Karl Ludwig Philipp Zeyher** (1799 - 1858) was 'n Suid-Afrikaanse plantkundige. Hy is op 2 Augustus 1799 in Dillenburg, Duitsland gebore. Sy oom was die hooftuinier van die groothertog Theodor van Baden waar hy geïnteresseerd raak in plante. In die hertog se park in Schwetzingen ontmoet hy 'n bekende plantkundige, Theodor Hartweg. Hy vergesel vir Hartweg in 1822 op 'n toer na Mauritius. Met hulle aankoms in die Kaap het hy besluit om nie verder te gaan nie, saam met Christian Friedrich Ecklon het hy begin om groot versamelings te maak. As 'n uitstaande plantkundige maar swak sakeman het hy jare lank 'n sukkelbestaan gevoer deur plante uit die Kolonie in te voer. Hy word daartoe gedwing om sy waardevolle herbarium aan dr. K.W.L. Pappe te verkoop en aanvaar hy uiteindelik 'n pos as 'n gewone tuinier. Hy is op 13 Desember 1858 aan pokke oorlede.

Die standaardskrywerafkorting **Zeyh.** word gebruik om hom as die skrywer aan te dui wanneer 'n botaniese naam aangehaal word.

## Sien ook 
* Lys van botaniste volgens outeursafkorting

## Bron 
* *Ensiklopedie van Suidelike Afrika*, Eric Rosenthal, 1967
Filter

duimnael|Oliefilter met papier sigbaar aan die binnekant
'n Filter is 'n toestel waarmee growwe deeltjies of onsuiwerhede in 'n medium, soos byvoorbeeld vaste deeltjies in vloeistowwe of gasse, opgevang word.

## Sien ook 
* Oliefilter
* Lugfilter
* Papierfilter
* Waterfilter
* Sif

## Bronnelys 
* Wêreldspektrum, Vol. 7, 30-32, 

## Eksterne skakels 
*
Sparaxis tricolor

***Sparaxis tricolor*** is 'n meerjarige plant en geofiet wat tot die genus *Sparaxis* behoort en is deel van die fynbos en renosterveld. Die spesie is endemies aan die Noord-Kaap en kom op die plato in die Bokkeveldberge rondom Nieuwoudtville voor. Die plant het 'n voorkomsgebied van kleiner as 39&nbsp;km² en het van sy habitat afgestaan aan gewasverbouing en indringerplante.

## Galery 

Sparaxis tricolor 1DS-II 2-2977.jpg
Sparaxis tricolor (1).jpg
Color pop - Flickr - hortulus.jpg
Raindrops on red and yellow flower.jpg
Sparaxis tricolor 1DS-II 2-2889.jpg
Sparaxis tricolor 1DS-II 2-2890.jpg

## Bronnelys 
* REDLIST Sanbi
* Plants of the World Online
Oliver Goldsmith

duimnael
**Oliver Goldsmith** (10 November, 1728 - 4 April, 1774) was 'n Ierse essayis, digter, roman- en toneelskrywer wie se gedig *The deserted village* deur baie as een van die beste gedigte van die 18e eeu beskou word. Oliver Goldsmith is in Kilkenny West, Westmeath, gebore en het aan die Trinity College in Dublin gestudeer, waarna hy in Europa rondgeswerf en sy geld verdien het deur fluit te speel.

In 1756 het hy sonder 'n sent in Londen aangekom en ná drie jaar van groot armoede sy eerste literêre deurbraak gemaak met 'n reeks essays, *The citizens of the world,* wat in 'n Londense koerant gepubliseer is. In dié tyd het hy ook bevriend geraak met Samuel Johnson, James Boswell en die skilder Joshua Reynolds.

In 1764 het die lang gedig *The traveller* verskyn waarin hy indrukke van sy reis deur Europa beskryf het. Twee jaar later het *The vicar of Wakefield,* een van die eerste gesinsromans in die Engelse letterkunde, verskyn. Dié roman, asook die gedig *The deserted Village* (1770) en die komedie *She stoops to conquer* (1773), is sy bekendste werke. Laasgenoemde word steeds opgevoer, ook in Suid-Afrika. Goldsmith was 'n onpraktiese, vrygewige en onverantwoordelike maar besonder sjarmante en veelsydige man met baie vriende. Hy is op 4 April 1774 in Londen oorlede, waarna sy vriende 'n monument vir hom in die sogenaamde Poets' Corner in die Westminster-abdy opgerig het.

## Bronnelys 
* Wêreldspektrum, Volume 9, bl.44,
Sidney Goldblatt

**Sidney Goldblatt** (1919 - 28 Desember 1979) was 'n Suid-Afrikaanse kunstenaar en beeldhouer. Hy is in Johannesburg gebore. Ná sy skoolloopbaan het hy vir 10 jaar 'n sakebestaan gevoer. Gedurende dié tyd het hy reeds 'n groot belangstelling in die kuns getoon en van tyd tot tyd geskilder. Ná sy eerste eenman-uitstalling in 1948 het hy besluit om hom voltyds op die skilderkuns toe te lê. Hy is vir 3 jaar na Londen en Parys om kuns te bestudeer. In Parys het hy onder André Lhöte en Ferdinand Léger gestudeer en in Londen het hy die tegniek van beeldhou bemeester.

Sidney Goldblatt het in 1952 na Suid-Afrika teruggekeer ná hy eers 'n besoek aan Italië gebring het. Hy het hom in Hillbrow, waar hy grootgeword het, gevestig. Dié voorstad het 'n sterk indruk op Goldblatt gemaak en sy kubistiese benadering en die verdeling van sommige van sy werke in vlakke kan hieraan toegeskryf word. Kort ná sy huwelik met Wendy Webster in 1955 het hy 'n kunsskool geopen, waar hy verskeie kunstenaars opgelei het.

In 1957 is Goldblatt vir 'n jaar na Europa, waar hy 6 maande lank in Spanje deurgebring het, Italië, Switserland en Frankryk besoek het en ook 3 maande in Engeland deurgebring het. Die rustieke Spaanse landskap met sy dramatiese lig het 'n groot invloed op hom gehad en sy skilderye van die diere, landskap, mense, geboue, dorpies en visserstonele was kleurvol, semi-abstrak en gestileer. Met sy terugkeer na Suid-Afrika was dié Spaanse werke oorheersend op uitstallings wat vir hom sowel binnelands as in die buiteland erkenning gebring het.

Sy styl het mettertyd verander - 'n non-figuratiewe element met 'n groter sensitiwiteit vir kleur, meer kompakte komposisies en 'n vrye hand het algaande opvallend geword. In sy later jare het hy na die realisme teruggekeer.

Goldblatt het verskeie mediums gebruik - hy was grafiese kunstenaar sowel as beeldhouer en olieverfskilder.

Die meeste van sy grafiese werke is linosneë en hy het soms ook akriel gebruik. Soms het hy ook kombinasies van linoleum, olieverf en goiing gebruik, dikwels in monokleur. Aanvanklik het hy linoleum vir sy collage-komposisies gebruik, maar later het dit die medium self geword, met 'n sterk lineêre element daarin. Die meeste van Goldblatt se beeldhouwerke is van aluminium en in groen en swart brons gegiet. Sy beeldhouwerke is deur sy skilderye en linowerke beïnvloed, maar elemente van die Afrika-beeldhoukuns en kubisme kom ook sterk na vore.

In die laaste paar maande van sy lewe het Sidney Goldblatt vele aspekte van Namibië geskilder. Hy en sy vrou het kort voor sy dood 'n besoek aan dié land gebring en hy was beïndruk deur die statige ou geboue van die land en die Namib-woestyn.

## Bronnelys 
* Berman, E. 1994. Art & Artists of South Africa. Southern Book Publishers.
* Wêreldspektrum, Volume 9, bl.43-44,
Emma Stone

**Emily "Emma" Jean Stone** (gebore 6 November 1988 in Scottsdale, Arizona, Verenigde State) is 'n Amerikaanse aktrise. Sy was in 2017 die hoogste betaalde aktrise in die wêreld.

## Vroeë lewe 
Emily Jean Stone is op 6 November 1988 in Scottsdale, Arizona, gebore as die dogter van Krista Jean Stone (née Yeager), 'n huisvrou, en Jeffrey Charles Stone, die stigter en hoof- uitvoerende beampte van 'n algemene kontrakterende maatskappy.

Sy het 'n jonger broer, Spencer. Haar oupa aan vaderskant, Conrad Ostberg Sten, was van Sweedse herkoms en die familie het hul van na "Stone" verander toe hulle na Amerika geëmigreer het. Sy het ook Duitse, Engelse, Skotse en Ierse bloed in haar are.

Stone het in 2000 'n toneelstuk in 'n teaterproduksie gedoen. As 'n tiener het sy na Los Angeles verhuis met haar ma. Sy het in 2007 haar filmdebuut in  n *Superbad* gemaak, en het positiewe media-aandag gekry vir haar rol in *Zombieland* (2009). Die 2010-komedie *Easy A* was Stone se eerste hoofrol, waarvoor sy met nominasies vir 'n BAFTA en 'n Golden Globe-toekenning as beste aktrise beloon is.

## Loopbaan 
Volgens die webtuiste Rotten Tomatoes is Stone se mees krities bekroonde en kommersieel suksesvolle films *Superbad* (2007), *Zombieland* (2009), *Easy A* (2010), *Crazy, Stupid, Love* (2011), *The Help* (2011), *The Amazing Spider-Man* (2012), *The Amazing Spider-Man 2* (2014), *Birdman* (2014), *La La Land* (2016), *Battle of the Sexes* (2017), en *The Favourite* (2018).

## Filmografie 
### Rolprente 
* 2007: *Superbad*
* 2008: *The Rocker*
* 2008: *The House Bunny*
* 2009: *Ghosts of Girlfriends Past*
* 2009: *Paper Man*
* 2009: *Zombieland*
* 2010: *Marmaduke*
* 2010: *Easy A*
* 2011: *Friends with Benefits*
* 2011: *Crazy, Stupid, Love*
* 2011: *The Help*
* 2012: *The Amazing Spider-Man*
* 2013: *Gangster Squad*
* 2013: *Movie 43*
* 2013: *The Croods*
* 2014: *The Amazing Spider-Man 2*
* 2014: *Magic in the Moonlight*
* 2014: *Birdman*
* 2015: *Aloha*
* 2015: *Irrational Man*
* 2016: *Popstar: Never Stop Never Stopping*
* 2016: *La La Land*
* 2017: *Battle of the Sexes*
* 2018: *The Favourite*

### Televisie 
* 2004: *The New Partridge Family*
* 2005: *Medium*
* 2005: *Malcolm in the Middle*
* 2006: *The Suite Life of Zack & Cody*
* 2006: *Lucky Louie*
* 2007: *Drive*
* 2010, 2011, 2016: *Saturday Night Live*
* 2011: *Robot Chicken*
* 2012: *30 Rock*
* 2012: *iCarly*
* 2014: *Saturday Night Live*
* 2016: *Maya & Marty*
* 2018: *Maniac*

## Verwysings 
## Eksterne skakels
Lawrence Aurelius Folley

**Lawrence Folley** (6 Desember 1928 – 14 Januarie 2007) was 'n bekende Suid-Afrikaanse operabariton wat bekendheid vir sy ernstige sowel as ligte rolle verwerf het. Folley is op 6 Desember 1929 in Benoni gebore. Hy het sy vroeë opleiding in sang ontvang van Gillan Davis in Benoni en Aimeé Parkerson in Johannesburg. In 1953 trou Lawrence met Marie Lotter, ’n violiste wat in die Truk-orkes gespeel het, en hulle gaan woon in Londen. Van 1953 tot 1957 het hy aan die Guildhall School of Music en aan die Morley College in Engeland gestudeer, en, met behulp van 'n studiebeurs, agttien maande lank ook aan die London School of Opera. Hy het saam met reisende geselskappe in Engeland opgetree en sy eerste vaste aanstelling was as lid van die Sadler's Wells-geselskap. Hier het hy agt jaar lank opgetree en onder meer rolle in buitengewone werke soos Prokofiëf se Liefde vir drie Lemoene, Ravel se L'Heure Espagnole en Leonard Bernstein se *Trouble in Tahiti* vertolk.

'n Kort besoek aan Suid-Afrika het sy terugkeer in 1968 voorafgegaan. In Kaapstad het hy vir Kruik in *Carmen* en *Martha* opgetree, en het vanaf 1969 'n voltydse betrekking by Truk beklee. Totdat hy in Januarie 1980 na Kaapstad verhuis het, het hy in die destydse Transvaal in 'n wye verskeidenheid operas en operettes opgetree, waaronder *Don Garlos*, *La forza del Destino*, *Rigoletto*, *Don Giovanni*, *Simon Boccanegra*, *Peter Grimes*, *Lucia di Lammermoor*, *Die Fledermaus*, *The Merry Widow* en *The great Waltz*.

Soos vroeër in Engeland het hy ook in Suid-Afrika met konsertoptredes en programme vir die radio en televisie 'n veel wyer publiek met sy kuns bereik. Sy grootste suksesse het hy egter op die operaverhoog behaal. Hoogtepunte was die drie toekennings van die Nederburg-prys vir Opera (in 1972, 1977 en 1979) en die groot rol van lago in Verdi se opera Othello, wat tydens die inwyding van die Staatsteater in Pretoria (1981) opgevoer is.

Hy het sy debuut as lid van die Kruik-geselskap in 1980 in Cole Porter se *Kiss me, Kate* gemaak.

In 1993 het Lawrence afgetree en weer in die Brittanje gaan woord om naby sy drie dogters te wees. In 1998 is Marie in Skotland oorlede en in Oktober 2001 het Lawrence met die Suid-Afrikaanse teaterregisseur Jacky Vermaas getrou. Na ’n lang stryd teen velkanker is Lawrence op 14 Januarie, 2007, op die ouderdom van 78 by die Ardgowan Hospice in Greenock, Skotland oorlede.

## Verwysings 
## Bronnelys 
* *Wêreldspektrum*, Vol. 7, 39,
Elena Caragiani-Stoenescu

**Elena Caragiani-Stoenescu** (13 Mei 1887, Tecuci – 29 Maart 1929, Boekarest) was die eerste vroulike vlieënier in Roemenië.

Haar eerste vlug het in 1912 plaasgevind, vergesel deur haar perdry instrukteur Mircea Zorileanu, en haar lisensie met nommer 1591 is in 1914 deur die Internasionale Lugvaart-Federasie, in Frankryk uitgereik.

## Galery 

Lêer:Elena caragiani stoienescu.png|Afskrif van vlieënierslisensie vir Elena Caragiani-Stoenescu, 22 Januarie 1914
Lêer:Elena caragiani stoienescu portret.png|Portret van Elena Caragiani-Stoenescu

## Bibliografie 
* Firoiu, V., *Amazoanele cerului* (Sky Amazons), Albatros Publishing House, Bucharest, 1980

## Verwysings
Pieter Heerma

duimnael|Pieter Heerma, 2017

**Pieter Enneüs Heerma** (gebore 5 Augustus 1977 in Amsterdam) is 'n Nederlandse politikus van die CDA-party. 

Hy was CDA veldtog leier vir die algemene verkiesing van 2012. Hy was voorheen pers woordvoerder van die CDA-fraksie.

As 'n lid van die CDA-party was hy 'n LP van 20 September 2012 tot 6 Desember 2023 gewees.

Van 21 Mei 2019 tot 18 Maart 2021 was hy die CDA se parlementêre leier gewees (opgevolg deur Wopke Hoekstra) en van 10 Januarie 2022 tot 5 September 2023 weer eens (opgevolg deur Henri Bontenbal).

Sedert 23 Februarie 2026 is hy die minister van Binnelandse Sake in die Jetten-kabinet.

Heerma is getroud, het een seun en woon in Purmerend. Hy is die seun van die oorlede CDA leier Enneüs Heerma.

## Eksterne skakels 
*  www.parlement.com
*
Margot Fonteyn

**Dame Margot Fonteyn de Arias**, DBE (18 Mei 1919 – 21 Februarie 1991) was 36 jaar lank prima ballerina van die Royal Ballet.

Hierdie wêreldberoemde ballerina is op 18 Mei 1919 in Regate, Surrey, gebore. Sy het as kind in Hongkong ballet studeer en later in Londen by die bekende Serafina Astaviewa onderrig ontvang. Hierna het sy haar balletstudies by die Sadler's Wells-balletskool voortgesit. Fonteyn het haar debuut as balletdanseres in 1934 by die Vic-Wells- balletgeselskap gemaak. Van 1935 af, toe die ballerina Markova dié geselskap verlaat het, het Fonteyn baie van haar klassieke rolle oorgeneem. Onder hierdie rolle was dié van Giselle, wat deur Fonteyn beroemd gemaak is. Vanweë haar buitengewone talent het Fonteyn baie vinnig die hoofdanseres van hierdie geselskap geword.

Benewens rolle uit klassieke ballette het haar repertoire ook bestaan uit die talle rolle wat sy geskep het in van sir Frederick Ashton se ballette, soos *Horoscope, Symphonic Variations, Daphnis and Ghloë* en *Ondine.* Die herlewings wat ballette soos Fokine se *Firebird* en *Petrouchka* beleef het, is in groot mate te danke aan Fonteyn se uitmuntende vertolkings. Haar aanvoeling vir musiek, haar perfekte tegniek en uitstekende vertolking van rolle het aan haar internasionale roem besorg.

Ná 1959 het sy as gaskunstenares saam met die Royal Ballet opgetree. In hierdie tydperk het sy talle oorsese lande besoek.

Haar veelbesproke verbintenis met die Russiese danser Rudolf Nureyev het in die vroeë sestigerjare begin en het na baie kenners se mening gelei tot 'n verdieping en verryking van haar karakteriserings.

Sy het in 1954 presidente van die Royal Academy of Dancing geword en is in 1956 met die titel Dame of the Order of the British Empire (OBE) vereer.

In Suid-Afrika het Fonteyn vir die Johannesburg Festival Ballet gedans en, na die totstandkoming van Truk, ook vir dié geselskap (1971). In 1972 het sy die balletskool van die Universiteit van Kaapstad besoek en saam met die balletgeseIskap van Kruik in die ballet *Swanemeer* opgetree.

In 1955 is Fonteyn met Roberto Emilio Arias, 'n gewese Panamese ambassadeur in Brittanje, getroud. In 1964 is hy deur ’n politieke opponent geskiet waarná hy ’n parapleeg was.
Na haar uittrede het Fonteyn sy al haar tyd in Panama deurgebring,by haar man en sy kinders uit ’n vorige huwelik. Sy het geen pensioen gehad nie, en het al haar geld aan die versorging van haar man bestee. Kort voor sy dood in 1989 is Fonteyn met kanker gediagnoseer. Sy is op 21 Februarie 1991, op die ouderdom van 71 in ’n hospitaal in Panama-stad, Panama, oorlede.

## Bronnelys 
* *Wêreldspektrum*, Vol. 7, 39, 

## Eksterne skakels 
*  
*